Ûnser fruntlich gruos vor, lieben getrûwen. Als Hanns Zipper ûnser burger
ettwas gevallner nûtzen, so von Mathis seligen in Houffen guͦtn̄ nach sinem
tod gevallen waren zuͦ handen siner tochter inhaftung hat geleit. Dar zuo
er recht meint gewûnnen haben, nach sag siner gedingbrieffen. Als er ouch
die sachen mit ûch mûntlich reden wirt, bitten wir ûch mit ernst, dem
benempten Zipper semlich nûtz, es sy an win, korn, zinsen oder husrat,
inzeantwûrttend und im hilfflich darzuͦ zesin, das im die gelangen moͤgen.
Hat denn jeman an inn ûtzet ze sprechend rechttes, wil er menglichem
gern gehorsam werden, an denen enden, da das billichen ist. Datum
die doic̄a qua inkarnationis Dei canitur oculi anno etc xxviii°.
Schultheis und rat
ze Bern